- Vi tåler en fest i ny og ne. Men det vi opplevde i fadderuken var ekstremt

PSV kan stille med fersk spiss til RBK-møtet: – Han vet hvordan man scorer mål

Vi synes synd på alle dere som er avhengig av oss, men dette er den eneste måten vi kan si at nok er nok!

Vi synes synd på alle dere som er avhengig av oss, men dette er den eneste måten vi kan si at nok er nok!

Saken oppdateres.

Landets største forvaltningsreform noen sinne – den nye arbeids- og velferdsetaten – er på plass. Men det er mye som fortsatt skurrer. Intensjonene om et enklere, bedre og mer effektivt system, som vi hele veien har støttet, er ikke innfridd. Mye gjenstår før Nav har på plass sine gode og riktige målsetninger.

Nylig varslet arbeidsminister Hanne Bjurstrøm (Ap) reformpause for Nav. Det var på tide, etter at de to tidligere statsetatene for arbeid og trygd, og de kommunale sosialkontorene, i årevis hadde slitt med å finne hverandre. Samtidig skulle de sørge for å få på plass pensjonsreformen og det såkalte kvalifiseringsprogrammet for arbeid. Oppgaven var nesten umulig å innfri. Nav har vært presset til bristepunktet altfor lenge.

Men det avgjørende med Nav er ikke systemet som sådan. Hensynet til brukerne er det viktigste. Derfor er det en gladmelding Nav-direktør i Sør-Trøndelag, Bente Wold Wigum, leverer i sin kronikk i Adresseavisen i dag. Fylkesetaten har landets korteste saksbehandlingstid, og etter noen dårlige år; landets mest fornøyde brukere. Det er bra, og vi er ikke i tvil om at det kan bli bedre.

Fakta er at Nav skal håndtere omtrent 2,8 millioner brukere, med rett til tjeneste og støtte til rett tid. Bare i Sør-Trøndelag har etaten mottatt 830000 saker siden den ble etablert. Det er et kolossalt apparat som skal til. Derfor går det an å skjønne at innleid hjelp må til for å håndtere sammenslåing av svært ulike kulturer, samtidig med nye reformer. Men det må da være grenser for konsulentbruk.

Nav har ifølge Aftenposten i går brukt over seks milliarder kroner på utenforstående konsulenter siden etableringen i 2006. Seks milliarder er nesten på nivå med hele lønnsbudsjettet for Nav det siste året. Samtidig viser det seg at antall ansatte i etaten har økt med 547 årsverk siden starten, selv om det altså skal ha blitt kuttet 400 stillinger det siste året. Og lønnsnivået blant flere av toppene er på høyde med statsrådene.

Stortingets kontrollorgan, Riksrevisjonen, har flere ganger rettet skarp kritikk mot Nav. Den har på ingen måte vært ubegrunnet. Men i Stortinget har Nav-reformen så sterk støtte at de fleste partiene sliter med å ta inn over seg kritikken og samtidig ønske Nav alt vel. Det er en vanskelig balanse, men vi savner oppegående politikere som er villig til å stille den ansvarlige ministeren, Hanne Bjurstrøm, til veggs. Hun har forsøkt å svare for seg før.

Nye fakta betinger nye svar.